[{"text_idx": "#000000", "text": "Llwybr heddychlon trwy goetir hynafol \u2013 perffaith ar gyfer unrhyw dymor"}, {"text_idx": "#000002", "text": "Mae afon Gwynant, sy\u2019n tarddu wrth droed Cader Idris gerllaw, yn ymdroelli drwy\u2019r goedwig, gan ganiata\u0301u i rywogaethau fel mwsoglau a chennau dyfu\u2019n helaeth. Mae Abergwynant hefyd yn gartref i lawer o rywogaethau coetir megis ffyngau, brogaod a madfallod dw\u0302r. Mae coed brodorol gan gynnwys derw, bedw a chelyn yn tyfu yma hefyd."}, {"text_idx": "#000003", "text": "Gall coetiroedd fel Abergwynant fod yn lleoedd tawel, sy\u2019n berffaith ar gyfer mynd am dro i fyfyrio. Gallant hefyd fod yn fydoedd cyffrous o ddarganfod sy\u2019n berffaith ar gyfer taith gyda\u2019r teulu."}, {"text_idx": "#000004", "text": "Yr hydref yw un o\u2019r amseroedd gorau i ymweld a\u0302 choetiroedd. Mae sw\u0302n y glaw yn diferu o\u2019r coed uwchben a mynyddoedd o ddail wedi cwympo dan draed yn gwneud coetiroedd fel Abergwynant yn ddewis gwych os ydych chi\u2019n ymweld ag Eryri yn ystod tymhorau tawelach."}, {"text_idx": "#000005", "text": "Er nad yw Abergwynant yn un o\u2019r teithiau cerdded mwyaf heriol y Parc Cenedlaethol, mae\u2019n siw\u0302r o\u2019ch gwobrwyo a\u0302 digonedd o olygfeydd godidog a bywyd gwyllt arbennig."}, {"text_idx": "#000009", "text": "Cofiwch barcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000012", "text": "Byddwch yn ddiogel a helpwch i warchod cefn gwlad trwy ddarllen y wybodaeth am ddiogelwch a dilyn y Cod Cefn Gwlad."}, {"text_idx": "#000013", "text": "Mae\u2019n debyg bod Abergwynant wedi\u2019i henwi ar o\u0302l afon Gwynant, sy\u2019n llifo trwy\u2019r coetir. Mae \u2018Aber\u2019 yn rhagddodiad cyffredin i lawer o enwau lleoedd Cymraeg ac yn golygu \u2018mouth of\u2019. Felly, ystyr Abergwynant yw \u2018ceg afon Gwynant\u2019."}, {"text_idx": "#000014", "text": "Place Names in the National Park"}, {"text_idx": "#000015", "text": "Mae coetiroedd hynafol fel Abergwynant yn gynefinoedd prin. Dim ond mewn ardaloedd sy\u2019n agos at y mo\u0302r y ceir y coedwigoedd hyn \u2013 sy\u2019n golygu bod Eryri yn le perffaith ar gyfer cynefinoedd o\u2019r fath."}, {"text_idx": "#000016", "text": "Mae\u2019r amodau yn yr ardaloedd hyn yn berffaith i blanhigion prin, cen a ffyngau coedwig dyfu."}, {"text_idx": "#000017", "text": "Mae Abergwynant yn goetir hynafol sy\u2019n dyddio\u2019n o\u0302l i\u2019r 17eg ganrif. Yn ystod y 1960au, plannwyd coed conwydd yn y coetir, a chliriwyd y rhan fwyaf o goed brodorol. Daeth y safle i feddiant Awdurdod Parc Cenedlaethol Eryri ym 1996, a dechreuwyd ar y gwaith o adfer y coetir i\u2019w gyflwr naturiol. Cliriodd yr Awdurdod rywogaethau ymledol megis y Rhododendron ponticum, symudwyd y coed conwydd a phlannu coed brodorol megis derw mes digoes, bedw a chelyn."}, {"text_idx": "#000018", "text": "Gwaith Cadwraeth ym Mharc Cenedlaethol Eryri"}, {"text_idx": "#000020", "text": "Wrth i\u2019r llwybr ddilyn afon Gwynant, fe ddowch ar draws enghraifft wych o hen odyn galch. Byddai llongau a chychod yn cludo calchfaen yma o ardal y Gogarth, Llandudno. Yna, yddai\u2019r calchfaen yn cael ei losgi yn yr odyn i greu calch i\u2019w wasgaru ar y tir fel gwrtaith."}]